
V E N D I M
Nr. 116, datë 28.8.2001

“NË EMËR TË REPUBLIKËS SË SHQIPËRISË”

Gjykata Kushtetuese e Republikës së Shqipërisë, e përbërë nga:
Fehmi Abdiu,		Kryetar i Gjykatës Kushetuese
Zija Vuci,		Anëtar i 	  ““
Kujtim Puto,		Anëtar i 	  ““
Kristofor Peçi,		Anëtar i 	  ““
Gjergj Sauli		Anëtar i 	  ““
Sokol Sadushi,		Anëtar i 	  ““
Petrit Plloçi,		Anëtar i 	  ““
Tefta Zaka,		Anëtare e 	  ““

me sekretare Drita Panda, në datën 28.8.2001, mori në shqyrtim në seancë gjyqësore me dyer të hapura çështjen nr.122 Akti që i përket:
KËRKUES: BESNIK ALLAMANI, kandidat për deputet i Partisë Demokrate.
SUBJEKTE TË INTERESUARA: 
1. KOMISIONI QENDROR I ZGJEDHJEVE. 
2. PARTIA DEMOKRATE.

O B J E K T I:

Shfuqizimi i vendimit nr.230, datë 21.8.2001 të Komisionit Qendror të Zgjedhjeve
BAZA LIGJORE:  Neni 81 e 141/1 të Kodit Zgjedhor dhe neni 64 i Kushtetutës

GJYKATA KUSHTETUESE,

pasi dëgjoi relatoren Tefta Zaka dhe analizoi çështjen në tërësi,

V Ë R E N:

Komisioni Qendror i Zgjedhjeve, me vendimin nr.230, datë 21.8.2001, ka shpallur listën e deputetëve të Partisë Demokrate, të cilët përfitojnë nga ndarja e mandateve plotësuese për zgjedhjet për Kuvendin e Shqipërisë, vendim i cili është kundërshtuar nga kërkuesi Besnik Allamani.
Në datën 28.8.2001 kërkuesi i është drejtuar Gjykatës Kushtetuese me një kërkesë për heqjen dorë nga gjykimi i çështjes kundër vendimit 5 nr.230, datë 21.8.2001 të Komisionit Qendror të Zgjedhjeve.
Në këto kushte çështja duhet të pushohet.

PËR KËTO ARSYE:

Gjykata Kushtetuese e Republikës së Shqipërisë, në mbështetje të nenit 131 shkronja “e” të Kushtetutës, neneve 26 e 72 të ligjit nr.8577, datë 10.2.2000 “Për organizimin dhe funksionimin e Gjykatës Kushtetuese të Republikës së Shqipërisë”, si dhe nenit 141 të Kodit Zgjedhor, njëzëri,

V E N D O S I:

- Pushimin e gjykimit të çështjes.
Ky vendim është përfundimtar, i formës së prerë dhe hyn në fuqi menjëherë.




